ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
দেশের সরকারি বেসরকারি মেডিকেল শিক্ষা প্রতিষ্ঠানগুলির নিয়ন্ত্রণ সম্পর্কে তথ্য
নয়াদিল্লি, ০১ আগস্ট, ২০২৩
সরকার জাতীয় মেডিকেল কমিশন আইন ২০১৯-এর আওতায় চিকিৎসা ব্যবস্থার মান নির্ধারণের জন্য একটি পর্ষদ গঠন করেছে।
ভারতীয় মেডিকেল পরিষদ আইন ১৯৫৬-এর আওতায় মূল্যবোধ ও আচার-আচরণ নিয়ন্ত্রক আইন ২০০২ চালু আছে। চিকিৎসা ক্ষেত্রে যথাযথ পদক্ষেপ গ্রহণ না করা সম্পর্কে যেসব অভিযোগ আসে তার মোকাবিলার জন্য স্বাস্থ্য ও পরিবার কল্যাণ ডাইরেক্টরেট এবং রাজ্যের চিকিৎসা পরিষদ ব্যবস্থা গ্রহণ করে। তবে অভিযোগকারী যদি রাজ্যের গৃহীত ব্যবস্থায় সন্তুষ্ট না হয় তবে তারা জাতীয় মেডিকেল কমিশনে মূল্যবোধ এবং চিকিৎসা নথিভুক্তিকরণ পর্ষদে আবেদন করতে পারেন।
নির্দিষ্ট মানের এই চিকিৎসা ব্যবস্থা প্রদানের জন্য এবং নজরে আসে এমন জায়গায় ব্যয় সংক্রান্ত বিস্তারিত তথ্য লিখে রাখার বিষয়ে নির্দেশিকা জারি করা হয়েছে। বর্তমানে যথাযথ নিময় না মানলে হাসপাতালের রেজিস্ট্রেশন বাতিল করার সংস্থানও রয়েছে। চিকিৎসা ক্ষেত্রে অবহেলা সংক্রান্ত অভিযোগ জেলা/রাজ্য/জাতীয় স্তরে দায়ের করা যায়।
রাজ্য সরকার এক প্রশ্নের লিখিত জবাবে কেন্দ্রীয় স্বাস্থ্য ও পরিবার কল্যাণ প্রতিমন্ত্রী প্রফেসার এস পি সিং বাঘেল এই তথ্য জানান।
(CG/PM/NS
অর্থমন্ত্রক
১৯৬১’র আয়কর আইনের ৬ নম্বর ধারা অনুযায়ী ভারতে বসবাসকারীদের সম্পর্কে মন্ত্রকের ব্যাখ্যা
নয়াদিল্লি, ০৯ মে, ২০২০
১৯৬১’র আয়কর আইনের ৬ নম্বর ধারায় একজন ব্যক্তির ভারতে বসবাস সম্পর্কে একাধিক সংস্থান রয়েছে। একজন ব্যক্তি যদি তিনি ভারতে বসবাস করেন বা বসবাস করেন না অথবা অধিকাংশ সময়ই দেশের বাইরে থাকেন, সেক্ষেত্রে তাঁর ভারতে থাকার বিষয়টি নির্ভর করে এক বছরের মধ্যে কতটা সময় তিনি এদেশে রয়েছেন, তার ওপর।
মন্ত্রকের কাছে এমন অনেক তথ্য ও মতামত এসেছে, যেখানে বলা হয়েছে, এমন একাধিক ব্যক্তি রয়েছেন, যাঁরা ২০১৯-২০’র অর্থবর্ষের একটি সময়ে ভারত সফরে এসে নির্দিষ্ট কিছুদিন থেকে ভারতীয় বাসিন্দা হিসাবে না দেখাতে চেয়ে আর্থিক বছরটি শেষ হওয়ার আগেই, দেশ ছেড়ে চলে গেছেন। কিন্তু এবার লকডাউন ঘোষণার জন্য এবং করোনা ভাইরাসের সংক্রমণের প্রেক্ষিতে আন্তর্জাতিক বিমান পরিষেবা বাতিল হওয়ার ফলে ঐ সমস্ত ব্যক্তিদের দীর্ঘদিন বাধ্য হয়ে ভারতে থেকে যেতে হয়েছে। এই প্রেক্ষিতে উদ্বেগ প্রকাশ করে বলা হয়েছে, ঐ সমস্ত ব্যক্তির অনিচ্ছা সত্ত্বেও তাঁদের অনাবাসী ভারতীয় হিসাবে মর্যাদা ক্ষুণ্ন হতে চলেছে।
এ ধরনের ঘটনাগুলির ক্ষেত্রে প্রকৃত পক্ষেই যে সমস্ত ব্যক্তি সমস্যার সম্মুখীন হচ্ছেন, তাঁদের জন্য কেন্দ্রীয় প্রত্যক্ষ কর পর্ষদ গত ৮ই মে এক সার্কুলার জারি করে জানিয়েছে, যে সমস্ত ব্যক্তি ২০১৯-২০ অর্থবর্ষের সময়ে ভারতে এসেছিলেন এবং ৩১ মার্চের পূর্বে যাঁরা ভারত ছেড়ে যেতে পারেননি, তাঁদের জন্য ২২শে মার্চ থেকে ৩১শে মার্চ পর্যন্ত সময়টিকে ভারতে থাকার মেয়াদ হিসাবে গণ্য করা হবে না। একইভাবে, যাঁরা পয়লা মার্চের আগে বা পরে করোনা ভাইরাসে আক্রান্ত হয়ে ভারতেই কোয়ারেন্টাইনে ছিলেন এবং যাঁদের ৩১শে মার্চের পূর্বে দেশ ছেড়ে যাওয়া সম্ভব হয়নি, তাঁদের ক্ষেত্রেও আলোচ্য সময়ে ভারতে থাকার মেয়াদ হিসাবে গণ্য হবে না। এমনকি, ৩১শে মার্চের পূর্বে যে সমস্ত ব্যক্তি বিশেষ বিমানে করে ভারত ছেড়েছেন, তাঁদের ক্ষেত্রেও ২২শে মার্চ থেকে পরবর্তী দিনগুলি ভারতে থাকার মেয়াদ হিসাবে গণ্য করা হবে না।
(CG/BD/SB
প্রধানমন্ত্রীরদপ্তর
প্রধানমন্ত্রীর হোলি উপলক্ষ্যে দেশবাসীকে শুভেচ্ছা
নতুনদিল্লী, ১০ মার্চ,২০২০
প্রধানমন্ত্রী শ্রী নরেন্দ্র মোদী রঙ, উদ্দীপনা ও আনন্দের উৎসব হোলি উপলক্ষ্যে দেশবাসীকে শুভেচ্ছা জানিয়েছেন। এক ট্যুইটবার্তায় প্রধানমন্ত্রী বলেন, “ এই উৎসব সকল দেশবাসীর জীবনে আনন্দ নিয়ে আসুক “।
CG/CB
(Visitor Counter : 82
বিজ্ঞানওপ্রযুক্তিমন্ত্রক
মিশন কোভিড সুরক্ষা কর্মসূচির আওতায় জেনোভা বায়োফার্মাসিউটিকালস্ লিমিটেডের নোভেল এমআরএনএ-ভিত্তিক কোভিড-১৯ '‘এইচজিসিও১৯’ টিকার কার্যক্ষমতা যাচাইয়ের জন্য অতিরিক্ত তহবিল বরাদ্দ জৈব প্রযুক্তি দপ্তরের
এইচজিসিও১৯ : মানবদেহে প্রয়োগের জন্য প্রথম ও দ্বিতীয় পর্যায়ে নাম নথিভুক্তিকরণ শুরু
নয়াদিল্লি, ১৩ এপ্রিল, ২০২১
কেন্দ্রীয় জৈব প্রযুক্তি দপ্তরের সহায়তায় মিশন কোভিড সুরক্ষা কর্মসূচির আওতায় টিকা উদ্ভাবন কর্মসূচি রূপায়ণ করছে বায়োটেকনোলজি ইন্ডাস্ট্রি রিসার্চ অ্যাসিস্ট্যান্স কাউন্সিল । পুণে-ভিত্তিক বায়োটেকনোলজি সংস্থা জেনোভা ফার্মাসিউটিক্যালস্ লিমিটেড দেশের প্রথম এমআরএনএ-ভিত্তিক কোভিড-১৯ টিকা – এইচজিসিও১৯ উদ্ভাবন করেছে। এই টিকা ক্লিনিকাল স্টাডিজ বা কার্যকরিতা যাচাইয়ের জন্য কেন্দ্রীয় জৈব প্রযুক্তি দপ্তর অতিরিক্ত তহবিল বরাদ্দ করেছে। দপ্তরের পক্ষ থেকে ইন্ডিয়ান কোভিড-১৯ ভ্যাকসিন ডেভেলপমেন্ট মিশনের আওতায় মিশন কোভিড সুরক্ষা কর্মসূচির মাধ্যমে পুণের ঐ সংস্থাটিকে তহবিল বরাদ্দ করা হয়েছে। উল্লেখ করা যেতে পারে, মিশন কোভিড সুরক্ষার আওতায় সংস্থাটির পক্ষ থেকে কোভিড টিকা উৎপাদনের আগ্রহ প্রকাশ করে একাধিক আবেদনপত্র জমা করা হয়েছে। সংস্থাটির আবেদনপত্রের যথার্থতা বিশ্লেষণ করে দেখার পর মিশন কোভিড সুরক্ষা কর্মসূচির আওতায় জৈব প্রযুক্তি দপ্তরের পক্ষ থেকে তহবিল বরাদ্দের সিদ্ধান্ত হয়। এখন সংস্থাটির উৎপাদিত কোভিড-১৯ টিকা এইচজিসিও১৯ – এর কার্যকরিতা যাচাই করে দেখা হবে।
জৈব প্রযুক্তি দপ্তর এমআরএনএ-ভিত্তিক আগামী প্রজন্মের টিকা উদ্ভাবনের জন্য একেবারে গোড়া থেকেই জেনোভা সংস্থার সঙ্গে সহযোগিতা করে আসছে। এজন্য প্রাথমিকভাবে তহবিল বরাদ্দ করা হয়েছিল। মার্কিন সংস্থা এইচডিটি বায়োটেক কর্পোরেশনের সহযোগিতায় জেন্নোভা সংস্থাটি এমআরএনএ টিকা এইচজিসিও১৯ উদ্ভাবন করেছে।
ইতিমধ্যেই এইচজিসিও১৯ টিকার সুরক্ষা, রোগ-প্রতিরোধক ক্ষমতা, অ্যান্টিবডি নিষ্ক্রিয় করে দেওয়ার পদ্ধতি অন্য প্রাণীর দেহে প্রয়োগ করে দেখা হয়েছে। এই পরীক্ষায় দেখা গেছে টিকার উপাদানগুলি কোভিড-১৯ আক্রান্ত রোগীর নমুনায় পাওয়া ভাইরাসের জিনগত গঠনের মোকাবিলা করতে সক্ষম। জেনোভা সংস্থাটি ২০১৯ সালের ড্রাগস্ অ্যান্ড কসমেটিক্স আইন অনুযায়ী এই টিকার দুটি প্রি-ক্লিনিকাল পরীক্ষা-নিরীক্ষা করেছে। এরপরই ড্রাগস্ কন্ট্রোলার জেনারেল অফ ইন্ডিয়া, সেন্ট্রাল ড্রাগস্ স্ট্যান্ডার্ড কন্ট্রোল অর্গানাইজেশন এবং জেনেটিক ম্যানুপুলেশন সংক্রান্ত রিভিউ কমিটির পক্ষ থেকে ক্লিনিকাল ট্রায়ালে অনুমতি দেওয়া হয়েছে। এই অনুমোদনের প্রেক্ষিতে টিকা উৎপাদন সংস্থাটি প্রথম ও দ্বিতীয় পর্যায়ে মানবদেহে প্রয়োগের পরীক্ষা-নিরীক্ষার জন্য সুস্থ-সবল স্বেচ্ছাসেবকদের নাম নথিভুক্তিকরণের কাজ শুরু করেছে।
জৈব প্রযুক্তি দপ্তরের সচিব তথা বিআইআরএসি-র চেয়ারপার্সন ডঃ রেণু স্বরূপ বলেছেন, কোভিড-১৯ ছড়িয়ে পড়ার গোড়ার দিকে তাঁর দপ্তর এমআরএনএ-ভিত্তিক কোভিড-১৯ টিকা সহ একাধিক টিকা উদ্ভাবন কর্মসূচিতে সহায়তা করে এসেছে। এক বছর আগে নতুন প্রযুক্তি হাতে থাকলেও দেশে আগে কখনও এ ধরনের টিকা উৎপাদনের উদ্যোগ নেওয়া হয়নি। অবশ্য, এখন এমআরএনএ-ভিত্তিক কোভিড টিকা উদ্ভাবনের ক্ষেত্রে জৈব প্রযুক্তি দপ্তর জেন্নোভার মতো আরও কয়েকটি সংস্থাকে আর্থিক সাহায্য দিয়ে আসছে। ‘ভারতের প্রথম এমআরএনএ-ভিত্তিক কোভিড-১৯ টিকার ক্লিনিকাল ট্রায়াল শীঘ্রই শুরু হতে চলেছে বলে আমরা গর্ববোধ করছি’, বলে ডঃ স্বরূপ অভিমত প্রকাশ করেন।
CG/BD/SB
(Visitor Counter : 255
প্রধানমন্ত্রীরদপ্তর
হেলিকপ্টার দুর্ঘটনায় জেনারেল বিপিন রাওয়াত, তাঁর স্ত্রী এবং সশস্ত্র বাহিনীর অন্যান্য জওয়ানদের মৃত্যুতে প্রধানমন্ত্রীর শোকপ্রকাশ
নতুন দিল্লি, ০৮ ডিসেম্বর, ২০২১
প্রধানমন্ত্রী শ্রী নরেন্দ্র মোদী তামিলনাড়ুতে হেলিকপ্টার দুর্ঘটনায় জেনারেল বিপিন রাওয়াত, তাঁর স্ত্রী এবং সশস্ত্র বাহিনীর অন্যান্য জওয়ানদের মৃত্যুতে গভীর শোকপ্রকাশ করেছেন।
এক ট্যুইট বার্তায় প্রধানমন্ত্রী বলেছেন :
"তামিলনাড়ুতে হেলিকপ্টার দুর্ঘটনায় আমি গভীরভাবে ব্যথিত। সেখানে আমরা আমাদের জেনারেল বিপিন রাওয়াত, তাঁর স্ত্রী এবং সশস্ত্র বাহিনীর অন্যান্য জওয়ানদের হারিয়েছি। তাঁরা অত্যন্ত পরিশ্রমের সঙ্গে দেশের সেবা করেছেন। শোকাহত পরিবারের প্রতি আমার সমবেদনা জানাচ্ছি।
জেনারেল বিপিন রাওয়াত একজন অসামান্য সৈনিক ছিলেন। একজন সত্যিকারের দেশপ্রেমিক ছিলেন।তিনি আমাদের সশস্ত্র বাহিনী এবং নিরাপত্তা সংক্রান্ত যন্ত্রের আধুনিকীকরণের ক্ষেত্রে অসামান্য অবদান রেখেছেন। কৌশলগত বিষয়ে তাঁর অন্তর্দৃষ্টি এবং দৃষ্টিভঙ্গী ছিল ব্যতিক্রমী। তাঁর মৃত্যু আমাকে গভীরভারে শোকাহত করেছে। ওম শান্তি।
ভারতের প্রথম সিডিএস হিসেবে জেনারেল রাওয়াত প্রতিরক্ষা ক্ষেত্রে সংস্কার সহ আমাদের সশস্ত্র বাহিনীর সঙ্গে সম্পর্কিত বিভিন্ন দিক নিয়ে কাজ করেছেন। সেনাবাহিনীতে চাকরি করার সুবাদে তাঁর একটি সমৃদ্ধ অভিজ্ঞতা ছিল। দেশ কখনই তাঁর ব্যতিক্রমী সেবার কথা ভুলবে না।"
CG/SS/SKD/
(
শিল্পওবাণিজ্যমন্ত্রক
কেন্দ্রীয় বাণিজ্য ও শিল্প মন্ত্রকের আওতাধীন ডিরেক্টরট জেনারেল অফ ফরেন ট্রেডের উদ্যোগে কলকাতায় 'বাণিজ্য উৎসব'এর সূচনা
কলকাতা,২১ সেপ্টেম্বর, ২০২১
দেশের স্বাধীনতার ৭৫ বছর এবং তার গৌরবময় ইতিহাস উদযাপনের উদ্দেশ্যে কেন্দ্রীয় বাণিজ্য ও শিল্প মন্ত্রক ‘আজাদি কা অমৃত মহোৎসব’ পালনের উদ্যোগ নিয়েছে।এরই অঙ্গ হিসেবে বাণিজ্য বিভাগ ২০-২৬ সেপ্টেম্বর পর্যন্ত দেশ জুড়ে ‘বাণিজ্য সপ্তাহ’ উদযাপন করছে। 'আত্মনির্ভর ভারত'এর বিষয়কে তুলে ধরে দেশকে এক উদীয়মান অর্থনৈতিক শক্তি হিসেবে প্রতিষ্ঠা করার জন্য দেশব্যাপী এই অনুষ্ঠানের আয়োজন করা হয়েছে । এই উদ্দেশ্যকে সামনে রেখে রাজ্য সরকার এবং রপ্তানি ও বিপণন উন্নয়ন সহকারী সংস্থার সহযোগিতায় কেন্দ্রীয় বাণিজ্য ও শিল্প মন্ত্রকের আওতাধীন ডিরেক্টরট জেনারেল অফ ফরেন ট্রেডের উদ্যোগে কলকাতার নিউটাউনে বিশ্ব বাংলা সম্মেলন কেন্দ্রে আজ থেকে দু'দিন ব্যাপী 'বাণিজ্য উৎসব'এর আয়োজন করা হয়েছে।
এই বাণিজ্য উৎসবের সূচনা করেন ডিরেক্টরট জেনারেল অফ ফরেন ট্রেড এর কলকাতা শাখার অতিরিক্ত মহানির্দেশক অনিন্দিতা সেনগুপ্ত।তিনি বলেন জেলাগুলিকে রপ্তানি হাব হিসেবে গড়ে তুলতেই এই উদ্যোগ নেওয়া হয়েছে।পাশাপাশি শ্রীমতী সেনগুপ্ত বলেন,এই বাণিজ্য উৎসবের মাধ্যমে জেলার পণ্যগুলি যাতে বিদেশে রপ্তানি করা যায়, তার জন্য রপ্তানিকারকদের বিভিন্ন বিষয়ে সাহায্য এবং সচেতন করে তোলা হবে। জেলার রপ্তানিযোগ্য পণ্যগুলিকে চিহ্নিত করা, রপ্তানিকারকদের সমস্যা সমাধান ইত্যাদি বিষয়গুলি নিয়ে জেলাস্তরের প্রশাসনিক পর্যায়ের আধিকারিকের সঙ্গে আলোচনা চলছে বলেও তিনি জানান।
উল্লেখ্য,প্রধানমন্ত্রী শ্রী নরেন্দ্র মোদী ২০১৯ সালে ১৫-ই অগাস্ট লালকেল্লার প্রাকার থেকে স্বাধীনতা দিবসের ভাষণে প্রতিটি জেলাকে রপ্তানি কেন্দ্র হিসেবে গড়ে তোলার আহ্বান জানিয়ে ছিলেন । সেই আহ্বানে সাড়া দিয়ে ২০২০ সালে কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েলের নেতৃত্বে ‘এক জেলা এক পণ্য’ কর্মসূচির সূচনা করা হয় । এই কর্মসূচি জেলার পণ্যকে বিশ্ব বাজারে তুলে ধরতে, আর্থিক বৃদ্ধি ও কর্মসংস্থানের সুযোগ তৈরি করতে গুরুত্বপূর্ণ ভূমিকা নিয়েছে । এর ফলে দেশ আত্মনির্ভরতার পথে এগিয়ে চলেছে ।
অনুষ্ঠানে ফলতা বিশেষ অর্থনৈতিক অঞ্চলের উন্নয়ন কমিশনার বি কে পান্ডা জানান রাজ্যে যথেষ্ট মানব সম্পদ ও প্রাকৃতিক সম্পদ রয়েছে।একে কাজে লাগিয়ে আগামী দিনে জেলা ভিত্তিক রপ্তানি হাব গড়ে তোলার আহ্বান জানান তিনি। করোনা পরিস্থিতিতে লকডাউন থাকা সত্ত্বেও রাজ্যে পণ্য রপ্তানির পরিমাণ বৃদ্ধি পেয়েছে বলেও উল্লেখ করেন তিনি।বাণিজ্য উৎসবের সূচনা অনুষ্ঠানে ক্যাপেক্সেল এর সভাপতি বি এইচ প্যাটেল সহ বিভিন্ন আধিকারিক উপস্থিত ছিলেন।'বাণিজ্য উৎসব' উপলক্ষে বিশ্ব বাংলা সম্মেলন কেন্দ্রে রপ্তানিক্ষেত্রে উৎসাহদানের বিষয়ে এক প্রদর্শনীর আয়োজন করা হয়েছে । এই প্রদর্শনীতে স্থানীয় রপ্তানিকারক, উৎপাদক এবং শিল্প সংস্থাগুলি যোগ দিয়েছে।
CG/SS
ছবির শিরোনাম:
1) কেন্দ্রীয় বাণিজ্য ও শিল্প মন্ত্রকের আওতাধীন ডিরেক্টরট জেনারেল অফ ফরেন ট্রেডের উদ্যোগে আয়োজিত বাণিজ্য উৎসবের সূচনা করছেন ডিজিএফটি কলকাতা শাখার অতিরিক্ত মহানির্দেশক অনিন্দিতা সেনগুপ্ত। ছবিতে সিএপিইএক্সএল'এর সভাপতি বি এইচ প্যাটেল, ফলতা বিশেষ অর্থনৈতিক অঞ্চলের উন্নয়ন কমিশনার বি কে পান্ডা'কেও দেখা যাচ্ছে।
2) বাণিজ্য উৎসবের সূচনায় বক্তব্য রাখছেন ডিজিএফটি কলকাতা শাখার অতিরিক্ত মহানির্দেশক অনিন্দিতা সেনগুপ্ত।
3) রপ্তানিক্ষেত্রে উৎসাহদানে আয়োজিত প্রদর্শনী
(Visitor Counter : 134
স্বরাষ্ট্র মন্ত্রক
ত্রাণশিবির /আশ্রয়কেন্দ্রগুলিতে পরিযায়ী শ্রমিকদের কল্যাণে সুপ্রীম কোর্টের নির্দেশ মেনে চলার জন্য রাজ্য/কেন্দ্রশাসিত অঞ্চলগুলিকে চিঠি দিল কেন্দ্রীয় স্বরাষ্ট্র মন্ত্রক
নতুন দিল্লি, ১২ এপ্রিল, ২০২০
কোভিড-১৯এর বিরুদ্ধে লড়াইতে লকডাউন ব্যবস্থা কার্যকরভাবে বাস্তবায়নের দরুন দেশের বিভিন্ন স্থানে ত্রাণশিবির/ আশ্রয়কেন্দ্রগুলিতে আটকে থাকা পরিযায়ী শ্রমিকদের কল্যাণে সুপ্রিম কোর্টের নির্দেশ মেনে প্রয়োজনীয় ব্যবস্থা গ্রহণের জন্য সমস্ত রাজ্য / কেন্দ্রশাসিত অঞ্চলগুলিকে চিঠি দিয়েছে কেন্দ্রীয় স্বরাষ্ট্র মন্ত্রক ।
আদালত এক নির্দেশে জানিয়েছে যে,সারাদেশে ত্রাণ শিবির/ আশ্রয়কেন্দ্রে থাকা পরিযায়ী শ্রমিক,কর্মীদের জন্য খাদ্য, পরিষ্কার পানীয় জল এবং স্যানিটেশনের উপযুক্ত ব্যবস্থা ছাড়াও পর্যাপ্ত চিকিৎসার সুবিধা নিশ্চিত করতে হবে। এমনকি সমস্ত প্রশিক্ষিত কাউন্সেলর অথবা সম্প্রদায়ের গোষ্ঠী নেতাদের ত্রাণ শিবির / আশ্রয়স্থলগুলি পরিদর্শন করতে হবে এবং পরিযায়ী শ্রমিকদের মধ্যে ভয়জনিত হতাশা দূর করতে হবে।
আদালত তার পর্যবেক্ষণে আরও বলেছে যে, পরিযায়ী শ্রমিকদের উদ্বেগ ও ভয় পুলিশ এবং অন্যান্য কর্তৃপক্ষের বোঝা উচিৎ এবং তাদের সঙ্গে মানবিক আচরণ করা দরকার । এর পাশাপাশি,পরিযায়ী শ্রমিকদের জন্য কল্যাণমূলক কাজে তদারকির জন্য রাজ্য সরকার/ কেন্দ্রশাসিত অঞ্চলগুলিকে পুলিশের সাথে স্বেচ্ছাসেবীদের যুক্ত করা দরকার বলে আদালত জানিয়েছে।
এমএইচএ এর পাশাপাশি সমস্ত রাজ্য / কেন্দ্রশাসিত অঞ্চলগুলিকে কেন্দ্রীয়স্বাস্থ্য ও পরিবার কল্যাণ মন্ত্রকের প্রদত্ত নির্দেশাবলীর বিষয়েও চিঠিতে উল্লেখ রয়েছে।স্বাস্থ্য মন্ত্রক পরিযায়ী শ্রমিকদের মধ্যে মনস্তাত্ত্বিক-সামাজিক সমস্যাগুলি মোকাবিলার জন্য রাজ্য/কেন্দ্রশাসিত অঞ্চলগুলিকে বিস্তারিত নির্দেশিকা জারি করেছে, যা -
https://www.mohfw.gov.in/pdf/RevisedPsychosocialissuesofmigrantsCOVID19.pdf ওয়েব সাইট দেওয়া হয়েছে।
(CG/SS
প্রধানমন্ত্রীরদপ্তর
সেরাম ইন্সটিটিউটের অগ্নিকান্ডে প্রাণহানির ঘটনায় প্রধানমন্ত্রীর শোক প্রকাশ
নতুনদিল্লি, ২১শে জানুয়ারী, ২০২১
প্রধানমন্ত্রী শ্রী নরেন্দ্র মোদী পুনের সেরাম ইন্সটিটিউটের অগ্নিকান্ডে প্রাণহানির ঘটনায় শোক প্রকাশ করেছেন।
এক ট্যুইট বার্তায় শ্রী মোদী বলেছেন, “@SerumInstIndia –এর আগুন লাগার ফলে প্রাণহানির দুর্ভাগ্যজনক ঘটনায় আমি মর্মাহত। সঙ্কটের এই সময়ে যে সব পরিবার তাঁদের নিকটজনেদের হারিয়েছেন, তাঁদের সমবেদনা জানাই। আহতদের দ্রুত আরোগ্য কামনা করি।“
কর্মী, জন-অভিযোগএবংপেনশনমন্ত্রক
কেন্দ্রীয় সরকারের পেনশনভোগী
নতুন দিল্লি, ১৬ মার্চ, ২০২২
সেন্ট্রাল পেনশন অ্যাকাউন্টিং অফিস , কন্ট্রোলার জেনারেল অফ ডিফেন্স অ্যাকাউন্টস, রেল মন্ত্রক, টেলিযোগযোগ দপ্তর, ডাক বিভাগের তথ্য অনুসারে ২০২১ সালের ৩১শে মার্চ পর্যন্ত পরিবারগত পেনশনভোগী সহ মোট কেন্দ্রীয় সরকারের পেনশন গ্রহণকারী অবসরপ্রাপ্ত ব্যক্তির সংখ্যা ৬৮ লক্ষ ৬২ হাজার ৪৬৫।
সারা দেশে সমস্ত পেনশনভোগীদের জীবন শংসাপত্র জমা দেওয়ার জন্য দোড়গোড়ায় পরিষেবা পৌঁছে দেওয়ার লক্ষ্যে এবং এই প্রক্রিয়া সহজ করে তুলতে ডিজিটাল জীবন শংসাপত্রের ক্ষেত্রে ডাক বিভাগের আওতায় ইন্ডিয়া পোস্টস অ্যান্ড পেমেন্ট ব্যাঙ্ক  চালু করা হয়েছে। ২০২০ সালের নভেম্বর মাসে আইপিপিবি তার ডাক কর্মী ও গ্রামীণ ডাক সেবক নেটওয়ার্কের মাধ্যমে দোড়গোড়ায় জীবন শংসাপত্র পরিষেবা পৌঁছে দেওয়ার সুবিধা চালু করেছে।
লোকসভায় আজ এক লিখিত উত্তরে একথা জানিয়েছেন গণ অভিযোগ, পেনশন, আণবিক শক্তি ও মহাকাশ দপ্তরের স্বাধীন দায়িত্বপ্রাপ্ত প্রতিমন্ত্রী ডাঃ জিতেন্দ্র সিং।
CG/SS/SKD/
(Visitor Counter : 69
কর্মী, জন-অভিযোগএবংপেনশনমন্ত্রক
সিভিল সার্ভিসেস , ৩১মে'র নির্ধারিত পরীক্ষা আপাতত স্থগিত
নতুন দিল্লি, ৪মে,২০২০
ইউনিয়ন পাবলিক সার্ভিস কমিশন আজ কোভিড-১৯এর কারণে দেশজুড়ে লকডাউনের দ্বিতীয় ধাপের পরবর্তী পরিস্থিতি পর্যালোচনা করার জন্য বৈঠকে বসে। বিধিনিষেধের মেয়াদ বাড়ানোর বিষয়টি নজরে রেখে কমিশন বর্তমানে সব পরীক্ষা এবং সাক্ষাৎকার স্থগিত রাখার সিদ্ধান্ত নিয়েছে।
সিভিল সার্ভিসেস  ৩১মে'র নির্ধারিত পরীক্ষা আপাতত পিছিয়ে দেওয়া হয়েছে। ইন্ডিয়ান ফরেষ্ট সার্ভিসের নির্ধারিত স্ক্রিনিং টেস্ট পিছিয়ে দেওয়া হয়েছে। আগামী ২০মে পুনরায় পরিস্থিতি পর্যালোচনা করা হবে এবং এই পরীক্ষার নতুন দিনতারিখ যথাসময়ে ইউপিএসসি ওয়েবসাইটে জানানো হবে।
কমিশন ইতিমধ্যে নিম্নলিখিত যে পরীক্ষাগুলি স্থগিত রেখেছে, তার মধ্যে রয়েছে :
 পার্সোনালিটি টেস্ট ফর রেমাইনিং ক্যান্ডিডেটস ফর দি সিভিল সার্ভিসেস এক্সামিনেশন, ২০১৯; খ)নোটিফিকেশন ফর দি ইন্ডিয়ান ইকোনমিক সার্ভিস/ইন্ডিয়ান স্ট্যাটিসটিকাল সার্ভিস এক্সামিনেশন, ২০২০ ; নোটিফিকেশন ফর দি কম্বাইন্ড মেডিকেল সার্ভিসেস এক্সামিনেশন, ২০২০;
 নোটিফিকেশন ফর দি সেন্ট্রাল আর্মড পুলিশ ফোর্সেস এক্সামিনেশন, ২০২০ এবং
 দ্যা এনডিএ অ্যান্ড নেভাল একাডেমি এক্সামিনেশন, ২০২০।
স্থগিত টেস্ট / পরীক্ষার জন্য তারিখগুলি যখন স্থির করা হবে, তখন প্রার্থীদের কমপক্ষে ৩০ দিনে আগে জানিয়ে দেওয়া হবে।
(CG/SS
প্রধানমন্ত্রীরদপ্তর
সেমি-কন্ডাক্টর উৎপাদনের লক্ষ্যে বেদান্ত ফক্সকন গোষ্ঠীর সঙ্গে গুজরাটের ১.৫৪ লক্ষ কোটি টাকার মউ স্বাক্ষরের ঘটনাকে এক গুরুত্বপূর্ণ পদক্ষেপ বলে বর্ণনা করলেন প্রধানমন্ত্রী
নয়াদিল্লি, ১৩ সেপ্টেম্বর, ২০২২
সেমি-কন্ডাক্টর এবং ডিসপ্লে ফ্যাব উৎপাদনের লক্ষ্যে গুজরাট সরকার বেদান্ত-ফক্সকন গ্রুপের সঙ্গে চুক্তিবদ্ধ হওয়ায় বিশেষভাবে আশাবাদী প্রধানমন্ত্রী শ্রী নরেন্দ্র মোদী। তিনি বলেছেন, এইভাবে বিনিয়োগের পথ ধরে দেশের অর্থনীতি যেমন আরও চাঙ্গা হয়ে উঠবে তেমনই বিশেষভাবে উৎসাহিত হবে কর্মসংস্থানের বিষয়টিও। এছাড়াও সহায়ক শিল্পসংস্থা গড়ে ওঠার উপযোগী এক পরিবেশও সৃষ্টি হবে বলে মনে করেন তিনি।
গুজরাটের মুখ্যমন্ত্রী শ্রী ভূপেন্দ্র প্যাটেলকে এক ট্যুইট বার্তায় প্রধানমন্ত্রী বলেছেন, ভারতে সেমি-কন্ডাক্টর উৎপাদনের উচ্চাশাকে আরও বাড়িয়ে তুলবে স্বাক্ষরিত মউটি। দেশে অর্থনীতির প্রসার এবং কর্মসংস্থানের সুযোগ সৃষ্টির ক্ষেত্রে ১.৫৪ লক্ষ কোটি টাকা বিনিয়োগ সম্পর্কিত এই চুক্তি স্বাক্ষরের ঘটনা এক গুরুত্বপূর্ণ পদক্ষেপ। এর মধ্য দিয়ে সহায়ক শিল্প প্রতিষ্ঠান গড়ে ওঠার উপযোগী পরিবেশও সৃষ্টি হবে যা ক্ষুদ্র, মাঝারি ও অণু শিল্পের প্রসারে বিশেষভাবে সাহায্য করবে।
PG/SKD/NS
(
নারীওশিশুবিকাশমন্ত্রক
নির্ভয়া তহবিলের জন্য কাঠামোর অধীনে গঠিত ক্ষমতাসম্পন্ন কমিটির বৈঠকে পৌরোহিত্য করলেন মহিলা ও শিশু উন্নয়ন মন্ত্রকের সচিব
নতুন দিল্লি, ১ অক্টোবর, ২০২১
মহিলা এবং শিশু উন্নয়ন মন্ত্রকের সচিব ২০২১-এর ৩০-শে সেপ্টেম্বর নির্ভয়া তহবিলের জন্য কাঠামোর অধীনে গঠিত আধিকারিকদের ক্ষমতাপ্রাপ্ত কমিটির বৈঠকে পৌরোহিত্য করলেন । ক্ষমতাপ্রাপ্ত কমিটি স্বরাষ্ট্র মন্ত্রকের প্রস্তাবগুলি সমীক্ষা এবং সুপারিশ করে । বিহার, ছত্তিশগড়, গুজরাট এবং নাগাল্যান্ডে ১৭.৩১ কোটি টাকা খরচে ফরেন্সিক সায়েন্স ল্যাবগুলিতে ডিএনএ বিশ্লেষণ জোরদার করা, সাইবার ফরেন্সিক এবং সংশ্লিষ্ট সুবিধাগুলির জন্য । এগুলি সহ দেশের ২৪টি রাজ্য এবং কেন্দ্রশাসিত অঞ্চলে ফরেন্সিক ল্যাবগুলিতে নির্ভয়া তহবিল থেকে অর্থের মাধ্যমে ডিএনএ বিশ্লেষণ করার ব্যবস্থা স্থাপন ।
ক্ষমতাপ্রাপ্ত কমিটি নির্ভয়া তহবিলের অধীনে ৯৭৯৭.০২ কোটি টাকার চলতি প্রকল্প কর্মসূচিগুলির কাজ এবং আর্থিক অগ্রগতির পর্যালোচনা করেন । অনুমোদিত প্রকল্প এবং কর্মসূচিগুলির মধ্যে আছে মহিলাদের জন্য ওয়ান স্টপ সেন্টার স্থাপন, পুলিশ থানাগুলিতে উইমেন হেল্পডেস্ক, এমার্জেন্সি রেসপন্স সাপোর্ট সিস্টেম, সেফ সিটি প্রকল্প, উইমেন হেল্পলাইন ইত্যাদি । ক্ষমতাপ্রাপ্ত কমিটির দ্বারা প্রাথমিকভাবে সমীক্ষা হওয়ার পর মন্ত্রক বা দফতরগুলি সরাসরি অথবা রাজ্য ও কেন্দ্রশাসিত অঞ্চল, রূপায়নকারী সংস্থার মাধ্যমে প্রকল্পগুলি রূপায়ণ করে ।
মহিলা এবং শিশু উন্নয়ন মন্ত্রকের সচিবের পৌরোহিত্যে ক্ষমতাপ্রাপ্ত কমিটির বৈঠকে উপস্থিত ছিলেন স্বরাষ্ট্র মন্ত্রক, সড়ক পরিবহন এবং হাইওয়ে মন্ত্রক, বিচার দফতর, বিদেশ মন্ত্রক, পর্যটন মন্ত্রক, আবাসন এবং নগর বিষয়ক মন্ত্রক, শিক্ষা মন্ত্রক এবং উত্তরপ্রদেশ ও রাজস্থান সরকারের প্রতিনিধিরা ।
ভারত সরকার নির্ভয়া তহবিলকে উৎসর্গ করেছে দেশের মহিলাদের সুরক্ষা ও নিরাপত্তা বৃদ্ধি করার লক্ষ্যে উদ্যোগগুলি রূপায়ণের জন্য । নির্ভয়া তহবিলের অধীনে অর্থ দিতে প্রস্তাবগুলি সমীক্ষা এবং সুপারিশ করে ক্ষমতাপ্রাপ্ত কমিটি এবং অনুমোদিত প্রকল্পগুলি রূপায়ণের অগ্রগতির তত্ত্বাবধান করে ।
CG/AP/RAB
(Visitor Counter : 132
প্রধানমন্ত্রীরদপ্তর
সংসদে আগামীকাল শীতকালীন অধিবেশন শুরুর সর্বদলীয় বৈঠকে প্রধানমন্ত্রীর অংশগ্রহণ
সংসদের এই অধিবেশনে রাজ্যসভার ২৫০ তম অধিবেশন বসছে : প্রধানমন্ত্রী
নতুনদিল্লি, ১৭ নভেম্বর, ২০১৯
প্রধানমন্ত্রী শ্রী নরেন্দ্র মোদী আজ নতুনদিল্লিতে সর্বদলীয় বৈঠকে সব দলের নেতৃবৃন্দের সঙ্গে আলাপ আলোচনা করেন। এই উপলক্ষ্যে সব রাজনৈতিক দলের প্রতিনিধিরা বৈঠকে যোগ দিয়ে সংসদের আগামী অধিবেশনের বিষয়ে তাঁদের বক্তব্য তুলে ধরেন।
রাজ্যসভার ২৫০ তম অধিবেশন -এই অধিবেশনেই বসবার জন্য প্রধানমন্ত্রী এটিকে বিশেষভাবেউল্লেখযোগ্য বলে মন্তব্য করেন এবং নানান পরিকল্পনা করায় তিনি সন্তোষ প্রকাশ করেন। শ্রী মোদী বলেন, ভারতের মতো বৈচিত্র্যপূর্ণ দেশে প্রশাসনিক কাঠামোর ব্যবস্থাপনায় ভারতীয় সংসদ ও সংবিধানের অনন্য ক্ষমতার গুরুত্ব রাজ্যসভার ২৫০তম অধিবেশনে প্রকাশ পাবে। এই প্রেক্ষাপটে জাতির জনক মহাত্মা গান্ধীর সার্ধ জন্ম শতবার্ষিকী দেশ জুড়ে উদযাপন বিশেষ তাৎপর্যবাহী।
বিভিন্ন রাজনৈতিক দলের প্রতিনিধিদের নির্দিষ্ট কিছু প্রসঙ্গ উত্থাপনের জবাবে প্রধানমন্ত্রী বলেন, বকেয়া বিলগুলি পাস করানোর লক্ষ্যে এবং পরিবেশ ও দূষণ, অর্থনীতি, কৃষিক্ষেত্র ও কৃষক , মহিলা, যুব সম্প্রদায় ও সমাজের পিছিয়ে পড়া অংশের মানুষদের মত নানা গুরুত্বপূর্ণ ইস্যুগুলির সমাধানের জন্য সরকার একযোগে সব রাজনৈতিক দলগুলির সঙ্গে গঠনমূলক মনোভাব নিয়ে কাজ করবে।
প্রধানমন্ত্রী সর্বশেষ অধিবেশন সুষ্ঠুভাবে পরিচালনা করার জন্য দুই কক্ষের প্রিসাইডিং অফিসারদের অভিনন্দন জানান। এর ফলে, সরকারের কাজকর্ম সম্পর্কে জনমানসে ইতিবাচক প্রভাব গড়ে তোলা সম্ভব হয়েছে বলে তিনি মনে করেন। এই প্রসঙ্গে প্রথমবারের সাংসদদের বিভিন্ন বিষয়ে আলোচনায় সক্রিয় অংশগ্রহণের বিষয়টি-ও তিনি বিশেষভাবে উল্লেখ করেন। শ্রী মোদী আশা প্রকাশ করেন এই অধিবেশন সরকার ও বিরোধীপক্ষের গঠনমূলক অংশগ্রহণে সফল ও কার্যকরী হয়ে উঠবে।
SSS/CB
(Visitor Counter : 67
প্রধানমন্ত্রীরদপ্তর
রুশ রাষ্ট্রপতি ভ্লাদিমির পুতিনের সংগে টেলিফোনে প্রধানমন্ত্রী শ্রী নরেন্দ্র মোদীর আলোচনা
নয়াদিল্লী, ০১ জুলাই, ২০২২
প্রধানমন্ত্রী শ্রী নরেন্দ্র মোদী শুক্রবার রুশ রাষ্ট্রপতি ভ্লাদিমির পুতিনের সংগে টেলিফোনে কথা বলেন। কৃষি পণ্য , সার, এবং ফার্মা ক্ষেত্রে দ্বি-পাক্ষিক বাণিজ্য কিভাবে আরও এগিয়ে নিয়ে যাওয়া যায় সে বিষয়ে আলোচনা করেন দুই নেতা। খাদ্য বাজার এবং আন্তর্জাতিক শক্তি সহ বিভিন্ন আন্তর্জাতিক বিষয়ে তারা কথা বলেন। গত বছর ডিসেম্বর মাসে রাষ্ট্রপতি পুতিনের ভারত সফরের সময় যে সিদ্ধান্তগুলি নেওয়া হয়েছিলো সেগুলি বাস্তব রূপায়নের অগ্রগতির বিষয়টি ক্ষতিয়ে দেখেন তারা।
ইউক্রেনের বর্তমান পরিস্থিতির পরিপ্রেক্ষিতে প্রধানমন্ত্রী মোদী ফের বলেন ভারত দীর্ঘদিন ধরেই আলোচনা ও কূটনীতির পক্ষে জোর দিয়ে আসছে। আন্তর্জাতিক ও দ্বিপাক্ষিক বিষয়ে নিয়মিত আলোচনা চালিয়ে যাবার বিষয়ে সম্মত হন উভয় নেতা।
(PG/PM/
সংস্কৃতিমন্ত্রক
সাহিত্য অকাদেমির কথাসন্ধি অনুষ্ঠানে বিশিষ্ট ঔপন্যাসিক তপন বন্দ্যোপাধ্যায়
কলকাতা, ২৮ জুন, ২০১৯
সাহিত্য অকাদেমি বৃহস্পতিবার সন্ধ্যায় ‘কথাসন্ধি’ নামে এক অনুষ্ঠানের আয়োজন করে। এই অনুষ্ঠানে বিশিষ্ট ঔপন্যাসিক শ্রী তপন বন্দ্যোপাধ্যায় তাঁর রচিত ‘নদী মাটি অরণ্য’, ‘মালবকৌশিক’ এবং ‘দ্বৈরথ’ উপন্যাসের কিছু কিছু অংশ পাঠ করে শোনান।
একজন ঔপন্যাসিক হিসাবে তাঁর অভিজ্ঞতা স্মরণ করে শ্রী বন্দ্যোপাধ্যায় লেখক হিসেবে গোড়ার দিকের কথাও উল্লেখ করেন। তিনি বলেন, একটি উপন্যাস শেষ করতে প্রায় পাঁচ থেকে সাত বছর সময় লাগে। এরপর তিনি উপস্থিত দর্শক-শ্রোতাদের সঙ্গেও বিভিন্ন বিষয়ে মতবিনিময় করেন।
শ্রী বন্দ্যোপাধ্যায় এখনও পর্যন্ত তাঁর সাহিত্য জীবনে ১০টি শিশু ও কিশোরদের জন্য উপন্যাস-সহ ৫০টির-ও বেশি রচনা করেছেন। এছাড়াও, তাঁর রচিত প্রায় ৩০০ ছোট গল্প এবং আটটি কবিতা গ্রন্থ রয়েছে।
SSS/BD/DM
(Visitor Counter : 240
প্রধানমন্ত্রীরদপ্তর
অবসরপ্রাপ্ত এয়ার মার্শাল পি ভি আইয়ারের সঙ্গে সাক্ষাৎ প্রধানমন্ত্রীর
নয়াদিল্লি, ৩১ ডিসেম্বর, ২০২২
প্রধানমন্ত্রী শ্রী নরেন্দ্র মোদী এয়ার মার্শাল  পি ভি আইয়ারের সঙ্গে সাক্ষাৎ করে সন্তোষ প্রকাশ করেছেন।
টুইট বার্তায় প্রধামন্ত্রী বলেন :
এয়ারমার্শাল  পি ভি আইয়ারের সঙ্গে সাক্ষাৎ করে আমি আনন্দিত। জীবনের নানা কাজে তাঁর উদ্যম বিশেষভাবে উল্লেখযোগ্য। সুস্থ থাকার জন্য তাঁর বিশেষ উদ্যোগ রয়েছে। তাঁর একটি বই পেয়ে আমি আনন্দিত।"
PG/PM/ NS
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লী, ৩ জুন, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৯৩ কোটি ৮৩ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা ২১ হাজার ১৭৭
সুস্পষ্টভাবে করোনায় আক্রান্তের হার ০.০৫ শতাংশ
জাতীয় স্তরে সুস্থতার হার ৯৮.৭৪ শতাংশ
দেশে গত ২৪ ঘণ্টায় সুস্থ হয়েছেন ২ হাজার ৩৬৩ জন, এরফলে মোট সুস্থতার সংখ্যা বেড়ে ৪ কোটি ২৬ লক্ষ ২২ হাজার ৭৫৭
দেশে গত ২৪ ঘণ্টায় নতুন করে আক্রান্তের সংখ্যা ৪ হাজার ৪১
দৈনিক ভিত্তিতে আক্রান্তের হার ০.৯৫ শতাংশ
সাপ্তাহিক ভিত্তিতে আক্রান্তের হার ০.৭৩ শতাংশ
এখনও পর্যন্ত নমুনা পরীক্ষা হয়েছে ৮৫ কোটি ১৭ লক্ষ ; দেশে গত ২৪ ঘণ্টায় নমুনা পরীক্ষার সংখ্যা ৪ লক্ষ ২৫ হাজার ৩৭৯
CG/SS/NS
(Visitor Counter : 73
সংস্কৃতিমন্ত্রক
সংস্কৃতি মন্ত্রক লোকসঙ্গীত শিল্পীদের সুরক্ষার জন্য বৃত্তি এবং ফেলোশিপ প্রকল্প বাস্তবায়িত করছে
নয়াদিল্লি, ২৭ মার্চ, ২০২৩
সংস্কৃতি মন্ত্রক লোকসঙ্গীত শিল্পী সহ সকল ধারার শিল্পীদের সুরক্ষার জন্য ‘স্কিম অফ স্কলারশিপ অ্যান্ড ফেলোশিপ ফর প্রমোশন অফ আর্ট অ্যান্ড কালচার’ নামে একটি প্রকল্প বাস্তবায়িত করছে।
শিল্প ও সংস্কৃতির প্রচারের জন্য বৃত্তি এবং ফেলোশিপের এই প্রকল্পটি ৩টি উপাদান নিয়ে গঠিত যেমন।  বিভিন্ন সাংস্কৃতিক ক্ষেত্রে তরুণ শিল্পীদের বৃত্তি প্রদান ,  বিভিন্ন সাংস্কৃতিক ক্ষেত্রে অসামান্য ব্যক্তিদের সিনিয়র/জুনিয়র ফেলোশিপ এবং  সাংস্কৃতিক বিষয়ে গবেষণার জন্য ঠাকুর জাতীয় ফেলোশিপ  পুরস্কার। এই প্রকল্প সম্পর্কে বিস্তারিত নীচে উল্লেখ করা হল: -
বিভিন্ন সাংস্কৃতিক ক্ষেত্রে তরুণ শিল্পীদের বৃত্তি প্রদান '। এই প্রকল্পের আওতায়, ১৮ থেকে ২৫ বছর বয়সী নির্বাচিত সুবিধাভোগীদের প্রতি মাসে ৫০০০/- টাকার বৃত্তি প্রদান করা হয়। ছয় মাস অন্তর চারটি কিস্তিতে ২ বছর এই বৃত্তি দেওয়া হয়। প্রার্থীদের অন্তত পাঁচ বছরের জন্য যেকোনো গুরু বা প্রতিষ্ঠানের অধীনে প্রশিক্ষণ নিতে হবে। মন্ত্রণালয় কর্তৃক গঠিত বৃত্তির জন্য একটি বিশেষজ্ঞ কমিটির সামনে ব্যক্তিগত সাক্ষাৎকার গ্রহণ করে তাদের ফলাফলের ভিত্তিতে তালিকা নির্বাচিত করা হয়।
বিভিন্ন সাংস্কৃতিক ক্ষেত্রে অসামান্য ব্যক্তিদের সিনিয়র/জুনিয়র ফেলোশিপ প্রদান করা হয়। এই প্রকল্পের আওতায় ৪০ বছর বা তার বেশি বয়সের নির্বাচিত ফেলোদের সিনিয়র ফেলোশিপ প্রদান করা হয়। সাংস্কৃতিক ক্ষেত্রে গবেষণার জন্য ছয় মাস অন্তর চারটি কিস্তিতে ২ বছর ২০’০০০ টাকা প্রদান করা হয়।
জুনিয়র ফেলোশিপ ২৫ থেকে ৪০ বছর বয়সী নির্বাচিত ফেলোদের ২ বছরের জন্য হয়। ছয় মাস অন্তর চারটি কিস্তিতে ২ বছর ১০,000/- টাকা প্রদান করা হয়। বছরে ৪০০ জনকে সিনিয়র এবং জুনিয়র ফেলোশিপ প্রদান করা হয়। মন্ত্রণালয় কর্তৃক গঠিত ফেলো এই ফেলোশিপের জন্য একটি বিশেষজ্ঞ কমিটি দ্বারা প্রাপকদের নির্বাচন করা হয়।
সাংস্কৃতিক গবেষণার জন্য ঠাকুর জাতীয় ফেলোশিপ  পুরস্কার। এই প্রকল্পের আওতায় প্রার্থীদের দুটি বিভাগে নির্বাচন করা হয় যেমন ঠাকুর জাতীয় বৃত্তি এবং ঠাকুর গবেষণা বৃত্তি। নির্বাচিত ফেলোদের ৮০ হাজার টাকা আর্থিক সহায় তা দেওয়া হয়।
"পারফর্মিং আর্টে গবেষণার জন্য ব্যক্তিদের প্রকল্প অনুদান" এই প্রকল্পের অধীনে, সঙ্গীত নাটক আকাদেমি উপদেষ্টা কমিটির সুপারিশে ব্যক্তিদের আর্থিক সহায়তা প্রদান করা হয়।
সংস্কৃতি, পর্যটন ও উত্তর-পূর্বাঞ্চলের উন্নয়ন বিষয়ক মন্ত্রী শ্রী জি কিষাণ রেড্ডি আজ লোকসভায় এক প্রশ্নের জবাবে এই উত্তর দেন।
PG/PM/NS
(Visitor Counter : 77